

|  |  |
| --- | --- |
| **REPUBLIKA HRVATSKA OSNOVNA ŠKOLA DONJI LAPAC** Stojana Matića 18, 53250 Donji Lapac KLASA: «CasesClassificationCode» URBROJ: «RegistrationNumber» Donji Lapac, 25.09.2023. | «Image:QRcode» |

Zapisnik 2. sjednice Učiteljskog vijeća održane dana 25.09.2023. godine u prostoriji Zbornice Osnovne škole Donji Lapac s početkom u 13:00 sati.

Dnevni red:

1. Razmatranje Godišnjeg plana i programa rada škole za školsku 2023./2024. godinu te usvajanje istog
2. Razmatranje i usvajanje Školskog kurikuluma za školsku 2023./2024. godinu
3. Razmatranje plana i programa rada predškolskog odgoja i obrazovanja pri Oš Donji Lapac
4. Donošenje plana izleta i ekskurzija Oš Donji Lapac
5. Možebitno

Nazočni: Ravnatelj škole Marko Matić, Mirjana Prusac, Predrag Sušić, Olivera Mazija, Ljiljana Klobučar, Josip Prusac, Radmila Kuga, Martina Gecan, Kristina Milan, Milena Bajić, Martina Držaić, Predrag Rodić i Zlatko Brnjas, Monika Ilić kao zapisničar

Izočni: – Opravdali izostanak

Ravnatelj otvara sjednicu, pozdravlja nazočne članove te konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda ove sjednice. Nakon pročitanog reda, pita članove imaju li pitanja ili primjedbi i nadopuna na navedeni prijedlog dnevnoga reda. Pitanja, primjedbi i nadopuna nema, te ravnatelj daje na glasovanje.

ODLUKA: Javnim dizanjem ruku usvaja se dnevni red ove sjednice. Ova Odluka jednoglasno je usvojena sa 13 javnih glasova.

AD1.) Razmatranje Godišnjeg plana i programa rada škole za školsku 2023./2024. godinu te usvajanje istog

Ravnatelj čita prvu točku dnevnoga reda, navodi kako je Plan i programa rada škole za školsku 2023./2024. godinu već neko vrijeme izložen u prostoriji Zbornice škole na uvid članovima, te ukratko izlaže cijeli plan rada koji se sastoji od uvjeta rada, zaposlenika, organizacije rada i ostalih sastavnica. Nakon izlaganja ravnatelja riječ uzima predsjedavateljica pita članove imaju li pitanja ili nadopuna. Pitanja, nadopuna nema te predsjedavateljica daje na glasovanje.

ODLUKA: Javnim dizanjem ruku usvaja se Plan rada škole za školsku 2023./2024. godinu sa svim svojim sastavnim djelovima onakav kakav je predočen članovima na razmatranje. Ova Odluka jednoglasno je usvojena sa 13 javnih glasova.

AD2.) Razmatranje i usvajanje Školskog kurikuluma za školsku 2023./2024. godinu

Ravnatelj škole čita drugu točku dnevnoga reda te navodi članovima kako je Školski kurikulum za školsku 2023./2024. godinu isto kao i Plan i program rada škole izložen članovima na razmatranje u Zbornici škole te kako su svi članovi zajedno sa pedagoginjom isti izradili, te ukratko izlaže Školski kurikulum zajedno sa pedagoginjom Kristinom Milan za školsku 2023/2024. godinu. Nakon izlaganja pedagoginje zajedno s ravnateljem i ostalim članovima ravnatelj pita članove imaju li pitanja ili nadopuna na navedeni Kurikulum. Pitanja i nadopuna nema, te ravnatelj daje na glasovanje.

ODLUKA: Javnim dizanjem ruku usvaja se Školski kurikulum za školsku 2023./2024. godinu sa svim svojim sastavnim dijelovima onakav kakav je predočen članovima na razmatranje. Ova Odluka jednoglasno je usvojena sa 13 javnih glasova.

AD3.) Razmatranje plana i programa rada predškolskog odgoja i obrazovanja pri Oš Donji Lapac

Ravnatelj čita treću točku dnevnoga reda te navodi članovima kako je i ove godine organizirana predškola pri Oš Donji Lapac u trajanju od 250 sati za djecu koja nisu u vrtiću. Također ravnatelj izlaže u kratkim crtama navedeni plan te navodi kako će predškola započeti 02.10.2023. godine, te da je financirana od strane Općine Donji Lapac koja je osnivač ovoga programa. Nakon izlaganja ravnatelj pita članove imaju li što za dodati, pitanja ili primjedbi i nadopuna na navedeni Plan i program. Pitanja i primjedbi nema, te ravnatelj daje na glasovanje.

ODLUKA: Javnim dizanjem ruku usvaja se Plan i program rada predškolskog odgoja i obrazovanja pri Oš Donji Lapac. Ova Odluka jednoglasno je usvojena sa 13 javnih glasova.

AD4.) Donošenje Plana izleta i ekskurzija Oš Donji Lapac

Ravnatelj čita četvrtu točku dnevnoga reda navodi kako je potrebno donesti plan ekskurzija i i izleta Oš Donji Lapac. Ravnatelj zajedno s učiteljicom Ljiljanom Klobučar navodi kako su svi izleti i ekskurzije navedene u Plani i programu i Školskom Kurikulumu škole te daje učiteljima na razmatranje. Nakon kratke rasprave i usuglašavanja ravnatelj daje na glasovanje prijedlog Plana ekskurzija i izleta Oš Donji Lapac.

ODLUKA: Javnim dizanjem ruku usvaja se Plan izleta i ekskurzija OŠ Donji Lapac onakav kakav je predočen članovima na usvajanje. Ova Odluka jednoglasno je usvojena sa 13 javnih glasova.

AD5.) Možebitno

Ravnatelj čita četvrtu točku dnevnoga reda pita članove imaju li što za dodati, riječ uzima učiteljica Olivera Mazija koja navodi problem oko brze vožnje pred školom te moli ravnatelja da uputi dopis ili zahtjev za postavljanjem kamere prometa ispred škole kako bi se smanjila brzina prolazaka automobila, također navodi problem oko okoliša škole da djecu treba više potaknuti za skupljanje smeća i ne bacanje istoga. Također navodi kako treba uputiti zahtjev za rušenje stabala koja su propala. Riječ uzima ravnatelj te navodi kako će se isto obaviti, te također ističe dobru suradnju s Općinom u vezi sufinanciranja kako predškole tako i prehrane predškole. Ravnatelj pita članove imaju li što za dodati, pitanja ili nadopuna. Pitanja i nadopuna nema, te ravnatelj zaključuje petu točku.

Sjednica je završila u 14:00 sati.

Zapisničar: Ravnatelj škole:

Zlatko Brnjas Marko Matić, prof.